b"\n_START_ARTICLE_\nHarry Wilson\n_START_SECTION_\nLiverpool\n_START_PARAGRAPH_\nWilson blev f\xc3\xb8dt i Wrexham, Wales. Han gik i skole p\xc3\xa5 Ysgol Dinas Br\xc3\xa2n i Llangollen .  Han kom til Liverpool som U9-spiller. I en alder 15 blev han fuldtidsspiller p\xc3\xa5 Liverpool Academy- holdet. I 2012-13-s\xc3\xa6sonen spillede Wilson et par gange for U18'erne og var en fast mand p\xc3\xa5 U16-holdet.  Efter nogle gode pr\xc3\xa6stationer for U18-holdet blev Wilson i begyndelsen af den efterf\xc3\xb8lgende s\xc3\xa6son bel\xc3\xb8nnet med at spille p\xc3\xa5 U18-holdet p\xc3\xa5 fuld tid.  I 2014 var Wilson topscorer sammen med et andet Liverpooltalent, Sheyi Ojo, til Ajax Future Cup . _NEWLINE_I juli 2014 underskrev Wilson under p\xc3\xa5 sin f\xc3\xb8rste professionelle kontrakt med klubben.   Han spillede til UEFA Youth League 2014-15, hvor Liverpool n\xc3\xa5ede sekstendedelsfinalen. Han scorede desuden i selvsamme turnering det sidste og afg\xc3\xb8rende m\xc3\xa5l i 88. minut i en 3-2 hjemmesejr over Real Madrid den 22. oktober 2014.  _NEWLINE_Den 11. juli 2015 blev Wilson udtaget til Liverpools 30-mands trup der skulle p\xc3\xa5 pre-season tur til Thailand, Australien og Malaysia.  Den 16. august blev han k\xc3\xa5ret til den bedste angriber til 2015 PSV Otten Cup .  _NEWLINE_Den 26. august 2015 tog Wilson til League One klubben Crewe Alexandra p\xc3\xa5 en 4 m\xc3\xa5neders l\xc3\xa5neaftale g\xc3\xa6ldende til 5. januar 2016.   Han fik sin debut mod Millwall i det 67. minut da han erstattede David Fox i et 1-3 nederlag p\xc3\xa5 Gresty Road den 12. september  og hans debut i startopstillingen var i et uafgjort 0-0-opg\xc3\xb8r mod Burton Albion den 20. oktober.  Wilson blev tilbagekaldt fra sit l\xc3\xa5neophold den 1. december.  _NEWLINE_Den 28. juli 2016 underskrev Wilson en ny kontrakt med Liverpool,  og blev kort tid efter navngivet som U23-kaptajnen. Han fik sin f\xc3\xb8rsteholdsdebut for Liverpool den 18. januar 2017, i en 1-0 sejr over Plymouth Argyle i den tredje runde i FA Cuppen, hvor han erstattede Philippe Coutinho i 65. minut.  _NEWLINE_Wilson blev k\xc3\xa5ret som Liverpool Academy Players' Player of the Year for 2017-18 s\xc3\xa6sonen.\n_START_SECTION_\nHull City l\xc3\xa5n\n_START_PARAGRAPH_\nDen 31. januar 2018 underskrev Wilson en ny kontrakt med Liverpool og blev l\xc3\xa5nt til Hull City indtil slutningen af s\xc3\xa6sonen.  Han fik sin debut i det 69. minut da han blev skiftet ind og erstattede Fraizer Campbell i et 2-1 nederlag mod Preston North End i Deepdale den 3. februar.  _NEWLINE_Han scorede sit f\xc3\xb8rste professionelle m\xc3\xa5l i sin anden optr\xc3\xa6den en uge senere i en 0-2 udesejr mod Nottingham Forest .  Den f\xc3\xb8lgende m\xc3\xa5ned scorede han to m\xc3\xa5l og lavede to assister der hjalp Hull komme over nedrykningsstregen der gjorde at han vandt klubbens M\xc3\xa5nedens spiller pris for marts.  Han vandt ogs\xc3\xa5 EFL Championship PFA Player of the Month-prisen for april 2018.  Han scorede 7 m\xc3\xa5l i 13 ligaoptr\xc3\xa6dener for Hull under hans l\xc3\xa5n.\n_START_SECTION_\nL\xc3\xa5n til Derby County\n_START_PARAGRAPH_\nDen 10. juli 2018 underskrev Wilson en ny fem\xc3\xa5rig kontrakt med Liverpool.  En uge senere tog han til Championship klubben Derby County p\xc3\xa5 et s\xc3\xa6sonlangt l\xc3\xa5n, der gjorde ham til holdkammerat med Wales-spillerne Tom Lawrence og Joe Ledley .  _NEWLINE_Han lavede sin debut for klubben, tr\xc3\xa6net af Frank Lampard den 3. august, da de startede deres s\xc3\xa6son med en 2-1 sejr over Reading .  Den 22. september scorede han sit f\xc3\xb8rste Rams m\xc3\xa5l, da han udlignede efter at have startet kampen med at komme bagud 0-1 for derefter at vinde 3-1 hjemme over Brentford .  Tre dage senere scorede han endnu en gang, da han bankede et frispark fra 30 meter op i det venstre m\xc3\xa5lhj\xc3\xb8rne i tredje runde af EFL Cup ude mod Manchester United. Senere scorede han i  straffesparkskonkurrence der endte 8-7 til Derby efter kampen havde endt 2-2 ."